
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1734 

23 Νοεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 1030366/10307/Β0012/ 


ΠΟΑ. 1053/1.4.2003 της απόφασης του Υπουργού 

Οικονομίας και Οικονομικών. 1 

Παραχώρηση χρήσης και εκμετάλλευσης της ζώνης 
αγκυροβολιού τουριστικών σκαφών στον προστα- 

τευόμενο όρμο Αγίας Ευφημίας Κεφαλληνίας. 2 

Σύσταση ομάδων εργασίας, για τη συλλογή και κωδι¬ 
κοποίηση της ασφαλιστικής και διοικητικής νομο¬ 
θεσίας . 3 

Αναπροσαρμογή Πλοηγικών Δικαιωμάτων. 4 

Αναπλήρωση Δ/ντος Συμβούλου ΟΣΚ Α.Ε. 5 

Αναπλήρωση Δ/ντος Συμβούλου ΟΣΚ Α.Ε. 6 


ΑΠΟΦΑΣΕΙ Σ 

Αριθ. 1090770/2281 /Α0012 (1 ) 

Τροποποίηση της υπ’ αριθμ. 1030366/10307/Β0012/ 
ΠΟΑ. 1053/1.4.2003 της απόφασης του Υπουργού Οι¬ 
κονομίας και Οικονομικών. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη 

α) Τις διατάξεις της περίπτωσης α' της παραγράφου 1 
του άρθρου 13του Κ.Φ.Ε. (Ν. 2238/1994 ΦΕΚ 151 Α'). 

β) Τις διατάξεις της παραγράφου 2 του άρθρου 13 του 
Κ.Φ.Ε. 

γ) Τις διατάξεις του τελευταίου εδαφίου της περίπτω¬ 
σης α'της παραγράφου 1 και του δεύτερου εδαφίου της 
παραγράφου 2 του άρθρου 13 του Κ.Φ.Ε., όπως αυτές 
προστέθηκαν με τις παραγράφους 3 και 4, αντίστοιχα του 
άρθρου 3του Ν. 3091/24.12.2002 (ΦΕΚ330 Α'). 

δ) Τις διατάξεις της παραγράφου 5 του άρθρου 3 του Ν. 
3091/2002. 

ε) Τις διατάξεις της παραγράφου 1 του άρθρου 29 του 
Ν. 2961/2001 (ΦΕΚ266 Α'), όπως ισχύει. 

στ) Τις διατάξεις της 14650/ΔΙΟΕ85/17.3.2004 (ΦΕΚ519 
Β') κοινής απόφασης του Πρωθυπουργού και του Υπουρ¬ 


γού Οικονομικών με την οποία καθορίσθηκαν οι αρμοδιό¬ 
τητες των Υφυπουργών Οικονομίας και Οικονομικών. 

ζ) Την ανάγκη τροποποίησης της υπ’ αριθμ. 1030366/ 
10307/Β0012/ΠΟΛ 1053/1.4.2003 απόφασης Υπουργού 
Οικονομίας και Οικονομικών η οποία δημοσιεύθηκε στο 
ΦΕΚ 4778/21.4.2003. 

η) Ότι με την παρούσα απόφαση δεν προκαλείται δαπά¬ 
νη σε βάρος του κρατικού προϋπολογισμού, αποφασί¬ 
ζουμε: 

Η παράγραφος 2 του άρθρου 1 του κεφαλαίου Α' του 
πρώτου μέρους της υπ’ αριθμ. 1030366/10307/ΒΟ012/ 
1.4.2003 απόφασης Υπουργού Οικονομίας και Οικονομι¬ 
κών, η οποία δημοσιεύθηκε στο ΦΕΚ 4778/21.4.2003, 
αντικαθίστανται ως εξής: 

«2. Ελάχιστη αξία μεταβίβασης 

Στην αϋλη αξία της επιχείρησης, προστίθεται η καθαρή 
θέση αυτής, όπως αυτές ορίζονται παρακάτω καθώς και 
το υπερτίμημα που προκύπτει από την ταυτόχρονη μετα¬ 
βίβαση Ι.Χ.Ε. ή Ι.Χ.Φ. παγίων στοιχείων απαραίτητων για 
τη λειτουργία της ή ειδικά διαμορφωμένων για τις ανά¬ 
γκες της. Στην περίπτωση αυτή οι διατάξεις του άρθρου 7 
του Ν.Δ. 1160/1981 εφαρμόζονται μόνο για τον προσδιο¬ 
ρισμό της ελάχιστης αξίας μεταβίβασης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 9823 ( 2 ) 

Παραχώρηση χρήσης και εκμετάλλευσης της ζώνης 
αγκυροβολιού τουριστικών σκαφών στον προστατευ- 
όμενο όρμο Αγίας Ευφημίας Κεφαλληνίας. 

Ο ΥΦΥΠΟΥΡΓΟΣ 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 3270/2004 (Α 187) «Αρμοδιότητες 
του Υπουργείου Τουριστικής Ανάπτυξης και θέματα του¬ 
ρισμού» 

2. Τις διατάξεις του Κεφ. Γ'του Ν. 2160/1993 (Φ.Ε.Κ. Α' 
118) όπως τροποποιήθηκε και ισχύει και ειδικότερα το 

άρθ. 34 του Ν. 2160/1993 περί δημιουργίας ζωνών αγκυ¬ 
ροβολιού και καταφυγίων τουριστικών σκαφών όπως 
αντικαταστάθηκε με τις διατάξεις της παρ.7 του άρθ. 27 
του Ν. 2636/1998 και συμπληρώθηκε με τις διατάξειςτης 
παρ. 2 του άρθρου 19 του Ν. 3049/2002. 

3. Τις διατάξεις του Π.Δ. 313/19.9.2001 (Φ.Ε.Κ. Α' 211) 
περί μεταφοράς αρμοδιοτήτων από τον ΕΟΤ στο Υπουρ¬ 
γείο Ανάπτυξης και στις Περιφέρειες, σύσταση υπηρε¬ 
σιών και θέσεων προσωπικού στη Γενική Γραμματεία Του¬ 
ρισμού και στις Περιφέρειες, μεταφορά πόρων και ρύθμι¬ 
ση των αναγκαίων λεπτομερειών. 

4. Τις διατάξεις του Π.Δ. 122/2004 (ΦΕΚ Α' 85) «Ανασύ¬ 
σταση του Υπουργείου Τουρισμού». 

5. Την απόφαση Πρωθυπουργού Υ 25/2004 (ΦΕΚ Β' 516) 
«Σύσταση θέσης Υφυπουργού Τουρισμού στο Υπουργείο 
Τουρισμού». 

6. Τις διατάξεις του Π.Δ. 123/2004 (ΦΕΚΑ' 86) «Διορι¬ 
σμός Υπουργού, Αναπληρωτού Υπουργού και Υφυπουρ¬ 
γών». 

7. Την υπ’ αριθμ. 1153/20.4.2004 (ΦΕΚ Β' 591) κοινή 
απόφαση του Πρωθυπουργού και Υπουργού Τουρισμού 
περί ανάθεσης αρμοδιοτήτων στον Υφυπουργό Τουρι¬ 
σμού. 

8. Την υπ’αριθμ. Τ/2010/28.4.1998 (ΦΕΚΒ' 440) υπουρ¬ 
γική απόφαση περί χωροθέτησης και δημιουργίας θα¬ 
λάσσιας ζώνης αγκυροβολιού τουριστικών σκαφών, δυ¬ 
ναμικότητας 53 θέσεων ελλιμενισμού, στον προστατευό- 
μενο όρμο Αγίας Ευφημίας Ν. Κεφαλληνίας. 

9. Το υπ’ αριθμ. Α.Π. 504794/23.6.2004 έγγραφο της 
Δ/νσης Τουριστικών Εγκ/σεωντου ΕΟΤ (Τμήμα Τεχνικών 
Υπηρεσιών). 

10. Η υπ’ αριθμ. 83/2004 απόφαση του Δημοτικού Συμ¬ 
βουλίου Πυλαρέων. 

11. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Το Ελληνικό Δημόσιο, όπως νομίμως εκπροσωπείται, 
παραχωρεί στο Δήμο Πυλαρέων, σύμφωνα με τις διατά¬ 
ξεις της παρ. 6 του άρθ. 34 του Ν. 2160/1993 όπως αντι- 
καταστάθηκε με τις διατάξεις της παρ. 7 άρθ. 27 Ν. 2636/ 
1998 και συμπληρώθηκε με τις διατάξεις της παρ. 2 του 
άρθρου 19 του Ν. 3049/2002, τη χρήση και εκμετάλλευση 
της θαλάσσιας και χερσαίας ζώνης του αγκυροβολιού 
τουριστικών σκαφών στον προστατευόμενο όρμο Αγίας 
Ευφημίας Ν. Κεφαλληνίας,όπως οριοθετείται στο τοπο- 
γραφικό διάγραμμα που αποτελεί αναπόσπαστο μέρος 
της υπ’ αριθμ. Τ/2010/28.4.1998 (ΦΕΚ Β'440) υπουργικής 
απόφασης με την οποία έχει χωροθετηθεί. 

Το εν λόγω αγκυροβόλιο,δυναμικότητας 53 θέσεων ελ- 
λιμενισμού έχει κατασκευασθεί με φορέα υλοποίησηςτον 
ΕΟΤ. 

Ο Δήμος Πυλαρέων,εφ’ εξής θα αποκαλείται φορέας 
διαχείρισης της ζώνης αγκυροβολιού τουριστικών σκα¬ 
φών ή απλά φορέας διαχείρισης. 

Η παρούσα παραχώρηση δεν εμπίπτει στις διατάξεις 
του Νόμου περί εμπορικών μισθώσεων. 

Η παραχώρηση της χρήσης και εκμετάλλευσης της ζώ¬ 
νης αγκυροβολιού, αρχίζει από τη δημοσίευση της πα¬ 
ρούσας και λήγει μετά τριάντα τρία (33) χρόνια την αντί¬ 
στοιχη ημερομηνία. 

Η διάρκεια παραχώρησης δύναται να παραταθεί πριν 
την προβλεπόμενη λήξη, για μια επιπλέον δεκαετία, εφό¬ 
σον υπάρχει σχετικό αίτημα του φορέα διαχείρισης και 


προσαρμογή των όρων της παραχώρησης στις τότε κρα¬ 
τούσες συνθήκες. 

Το καταβλητέο στο Δημόσιο (Δ.Ο.Υ. Αργοστολιού) ετή¬ 
σιο αντάλλαγμα για την παραχώρηση της χρήσης και εκ¬ 
μετάλλευσης της ζώνης αγκυροβολιού, ορίζεται στο πο¬ 
σό των τριών χιλιάδων εκατόν ογδόντα (3.180) ευρώ και 
θα καταβάλλεται στην προαναφερόμενη Δ.Ο.Υ. μέσα στο 
πρώτο εικοσαήμερο κάθε έτους παραχώρησης. 

Το ετήσιο αντάλλαγμα θα αναπροσαρμόζεται αυξητικά 
στην αρχή κάθε έτους παραχώρησης κατά το ποσοστό αύ¬ 
ξησης του τιμαρίθμου κόστους ζωής του προηγούμενου 
ημερολογιακού έτους, όπως προσδιορίζεται από την Τρά¬ 
πεζα της Ελλάδος ή άλλη κατά νόμο αρμόδια Υπηρεσία. 

Η ως άνω προσαύξηση ισχύει από το δεύτερο έτος πα¬ 
ραχώρησης και εφεξής. 

Η καταβολή του ανταλλάγματος, δεν αναστέλλεται για 
οποιονδήποτε λόγο, διέπεται δε από τις διατάξεις περί εί¬ 
σπραξης δημοσίων εσόδων. 

Για την εξασφάλιση της εμπρόθεσμης καταβολής του 
καταβλητέου ανταλλάγματος και της προσήκουσας εκ¬ 
πλήρωσης των όρων της παρούσας, έχει κατατεθεί από 
το φορέα διαχείρισης στην Διεύθυνση Θαλάσσιου Τουρι¬ 
σμού και Τουριστικών Λιμένων η υπ’ αριθμ. 100399 
(5.8.2004) Εγγυητική Επιστολή της Εμπορικής Τράπεζας 
(Κατάστημα Αργοστολιού 701), ποσού τριών χιλιάδων 
εκατόν ογδόντα (3.180) ευρώ, ίσου με το ετήσιο αντάλ¬ 
λαγμα για την παραχώρηση της χρήσης-εκμετάλλευσης 
της ζώνης αγκυροβολιού. Σε κάθε αναπροσαρμογή του 
ανταλλάγματος η ως άνω εγγυητική θα αντικαθίσταται ή 
θα συμπληρώνεται ώστε να είναι ισόποση με το εκάστοτε 
νέο αντάλλαγμα, η δε επιστροφή της στο φορέα διαχείρι¬ 
σης θα γίνεται με την παράδοση της νέας εγγυητικής επι¬ 
στολής. 

Ο φορέας διαχείρισης υποχρεούται να συμπληρώνει 
την προαναφερόμενη εγγυητική επιστολή, όταν μετά από 
κατάπτωσή της μειωθεί στο 75% του προαναφερόμενου 
ποσού. 

Η εγγύηση αυτή θα παραμείνει στο Δημόσιο (Υπουρ¬ 
γείο Τσυριστικής Ανάπτυξης) μέχριτην λήξη ή την καθ’οι- 
ονδήποτε τρόπο λύση της παραχώρησης. 

Το Δημόσιο δικαιούται να εισπράττει από την προανα¬ 
φερόμενη εγγύηση με ισόποση κατάπτωση κάθε οφειλή 
του φορέα διαχείρισης από ανταλλάγματα, ποινικές ρή¬ 
τρες, πρόστιμα κ.λ.π. και γενικά κάθε απαίτηση που πη¬ 
γάζει από τυχόν παραβάσεις των όρων της παραχώρη¬ 
σης. 

Ο φορέας διαχείρισης υποχρεούται: 

- Να λειτουργεί τη ζώνη αγκυροβολιού όλο το χρόνο 
σύμφωνα με τα οριζόμενα στον Γενικό Κανονισμό Λει¬ 
τουργίας Τουριστικών Λιμένων και στον Ειδικό Κανονισμό 
Λειτουργίας του αγκυροβολιού, να το διατηρεί σε καλή 
κατάσταση από πλευράς εγκαταστάσεων και παρεχομέ- 
νων υπηρεσιών και να μεριμνά για την συντήρηση και τις 
αναγκαίες επισκευές των έργων και εγκαταστάσεων αυ¬ 
τού , συμμορφούμενος προς τις τυχόν υποδείξεις των αρ¬ 
μοδίων οργάνων, που θα πραγματοποιούν τακτικούς και 
έκτακτους ελέγχους καθ'όλητη διάρκεια λειτουργίας της 
ζώνης αγκυροβολιού. 

- Να λαμβάνει όλα τα αναγκαία μέτρα σύμφωνα με τις 
κείμενες διατάξεις για την προστασία του περιβάλλοντος 
καθώς και για την ασφάλεια και προστασία των ελλιμενι- 
ζομένων σκαφών και των χρηστών της ζώνης αγκυροβο¬ 
λιού. 

- Να λάβει τα προληπτικά και κατασταλτικά μέτρα πυ¬ 
ροπροστασίας που προβλέπονται στην υπ’ αριθμ. 10/ 
2002 Πυροσβεστική Διάταξη. 

- Να εφαρμόσει τα οριζόμενα στην υπ’ αριθμ. 3418/07/ 
2002 (ΦΕΚ 712 Β) κοινή υπουργική απόφαση μέτρα για 
την παραλαβή και διαχείριση αποβλήτων. 

- Να μεριμνά για και την καθαριότητα, ευπρέπεια και ευ¬ 
ταξία της ζώνης αγκυροβολιού. 

Ο φορέας διαχείρισης υποχρεούται να ασφαλίσει: 

α) Το σύνολο των έργων και εγκαταστάσεων της ζώνης 
αγκυροβολιού, κατά παντός κατά κανόνα ασφαλιζομένου 
κινδύνου, ζημίας ή ατυχήματος κατά την διάρκεια οιων- 
δήποτε κατασκευαστικών εργασιών, καθώς και κατά την 
διάρκεια λειτουργίας του. 

β) Την αστική ευθύνη του έναντι κάθε τρίτου καθ’ όλη 
την διάρκεια παραχώρησης. 

Το Δημόσιο σαν κύριος της ζώνης αγκυροβολιού, δεν 
θα έχει καμία συμμετοχή για την κάλυψη οποιουδήποτε 
κινδύνου. 

Στα εν λόγω ασφαλιστήρια ο φορέας διαχείρισης θα 
αναφέρεται ως συνασφαλιζόμενος με το Ελληνικό Δημό¬ 
σιο (Υπουργείο Τουριστικής Ανάπτυξης). 

Αντίγραφα των εν λόγω ασφαλιστηρίων συ μβολαίων θα 
πρέπει να υποβληθούν στηνΔ/νση Θαλάσσιου Τουρισμού 
και Τουριστικών Λιμένων. 

Σε περίπτωση επελεύσεως ασφαλιστικής περιπτώσεως 
από εκείνες που καλύπτονται κατά τα ανωτέρω, η ασφα¬ 
λιστική αποζημίωση θα εισπράττεται από τον φορέα δια¬ 
χείρισης υπό την προϋπόθεση ότι διατηρεί την ιδιότητά 
του αυτή, άλλως από το Ελληνικό Δημόσιο (Υπουργείο 
Τουριστικής Ανάπτυξης). 

Ο φορέας διαχείρισης θα υποχρεούται να αποκαταστή- 
σει τη ζημιά εντός της προθεσμίας που θα ταχθεί από το 
Υπουργείο Τουρισμικής Ανάπτυξης/Δ/νση Θαλάσσιου 
Τουρισμού και Τουριστικών Λιμένων. 

Εάν παρέλθει άπρακτη η προθεσμία αυτή το Ελληνικό 
Δημόσιο (Υπουργείο Τουριστικής Ανάπτυξης) θα έχει κα¬ 
τά του φορέα διαχείρισης απαίτηση ίση με την ασφαλι¬ 
στική αποζημίωση την οποία αυτός εισέπραξε ή θα εισέ- 
πραττε εάν επεδείκνυε την οφειλόμενη κατά τις περιστά¬ 
σεις επιμέλεια. Το Ελληνικό Δημόσιο (Υπουργείο 
Τουριστικής Ανάπτυξης) μπορεί να επιδιώξει την απαίτη¬ 
σή του αυτή και κατά τις διατάξεις περί είσπραξης δημο¬ 
σίων εσόδων. 


Ο φορέας διαχείρισης υποχρεούται καθ’όλη τη διάρ¬ 
κεια της παραχώρησης να φροντίζει για την διατήρηση 
της κατοχής της ζώνης αγκυροβολιού τουριστικών σκα¬ 
φών και να αποκρούει με κάθε νόμιμο μέσο κάθε καταπά¬ 
τηση ή διεκδίκηση αυτού, ανεξάρτητα από οποιαδήποτε 
δικαστική ή εξώδικο ενέργεια στην οποία τυχόν θα προβεί 
το Ελληνικό Δημόσιο, έχοντας ευθύνη για κάθε, έστω και 
από ελαφρά αμέλεια, βλάβη, μείωση ή απώλεια δικαιω¬ 
μάτων του Ελληνικό Δημοσίου. 

Επίσης οφείλει να γνωστοποιεί άμεσα και στο Υπουρ¬ 
γείο Τουριστικής Ανάπτυξης/Δ/νση Θαλάσσιου Τουρι¬ 
σμού και Τουριστικών Λιμένων κάθε προσβολή δικαιώμα¬ 
τος και κάθε σχετική δίκη, στην οποία το Ελληνικό Δημό¬ 
σιο δικαιούται να παρέμβει. 

Σε περίπτωση παράβασης οποιουδήποτε όρου της πα¬ 
ρούσας παραχώρησης από τον φορέα διαχείρισης, το Ελ¬ 
ληνικό Δημόσιο διάτων αρμοδίων οργάνων αυτού (Υπουρ¬ 
γείο Τουριστικής Ανάπτυξης/Διεύθυνση Θαλάσσιου Του¬ 
ρισμού και Τουριστικών Λιμένων) δικαιούται, με την 
επιφύλαξη των λοιπών συνεπειών που προβλέπονται στην 
παραχώρηση, να ζητήσει εγγράφως από το φορέα διαχεί¬ 
ρισης να συμμορφωθεί εντός χρονικού διαστήματος του¬ 
λάχιστον 45 ημερών προς τις υποχρεώσεις του και εάν αυ¬ 
τός δεν τις εκπληρώσει εντός της τασσόμενης προς τούτο 
προθεσμίας, να προβεί σε ανάκληση της παραχώρησης. 

Επιπλέοντο Ελληνικό Δημόσιο (Υπουργείο Τουριστικής 
Ανάπτυξης) δικαιούται να ζητήσει την κατάπτωση του συ¬ 
νόλου ή μέρους των εις χείρας του εγγυήσεων, χωρίς 
αποζημίωση του φορέα διαχείρισης. 

Μετά την καθ’ οιονδήποτε τρόπο λήξη της παραχώρη¬ 
σης, ο φορέας διαχείρισης οφείλει να παραδώσει αμέσως 
και χωρίς αντιρρήσεις τη ζώνη αγκυροβολιού τουριστι¬ 
κών σκαφών, που περιέρχεται στο Ελληνικό Δημόσιο με 
όλες τις εντός αυτού εγκαταστάσεις, χωρίς καμία αποζη¬ 
μίωση του φορέα διαχείρισης. 

Τυχόν παραμονή του φορέα διαχείρισης μετά την λήξη 
της παραχώρησης, δεν επιφέρει παράταση ή ανανέωσή 
της, η δε είσπραξη οποιουδήποτε ποσού, θεωρείται ως 
αποζημίωση αυθαίρετης χρήσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2004 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΛΙ ΑΣΚΟΣ 

Αριθ. Φ80000/ΟΙΚ.30371/2148 ( 3 ) 

Σύσταση ομάδων εργασίας, για τη συλλογή και κωδικο¬ 
ποίηση της ασφαλιστικής και διοικητικής νομοθεσίας. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 8 του Ν. 2042/1992 (Α 75) «Αύξηση των συ¬ 
ντάξεων και άλλες ασφαλιστικές διατάξεις». 

2. Το άρθρο 38 του Ν. 2676/1999 (Α 1) «Οργανωτική και 
λειτουργική αναδιάρθρωση των φορέων κοινωνικής 
ασφάλισης και άλλες διατάξεις» 

3. Τις διατάξεις της παρ. 20 του άρθρου 13 του Ν. 
3050/2002 (Α 214). 

4. Το Π.Δ. 121/10.3.2004 (Α 84) «Διορισμός Υπουργών 
και Υφυπουργών». 

5. Την υπ’ αριθμ. Υ1/10.3.2004 (Β 153) απόφαση του 
Πρωθυπουργού «Μεταβολή τίτλων Υπουργείων και καθο¬ 
ρισμός της σειράς τάξης των Υπουργείων». 

6. Το άρθρο 17του Ν. 3205/2003 (Α297) «Μισθολογικές 
ρυθμίσεις λειτουργών και υπαλλήλων Δημοσίου, 
Ν.Π.Δ.Δ. και Ο.Τ.Α., μονίμων στελεχών των Ενόπλων Δυ¬ 
νάμεων και άλλες συναφείς διατάξεις». 

7. Τις διατάξεις του άρθρου 27 του Ν. 2081/1991 (Α 
154), με το οποίο προστέθηκε το άρθρο 29Ατου Ν. 1558/ 
1985 (Α 137), όπως ισχύει μετά την τροποποίησή του με τη 
διάταξη της παρ. 2α του άρθρου 1 του Ν. 2469/1997 (Α38) 
και το γεγονός ότι, από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

8. Την ανάγκη συλλογής, συστηματοποίησης, απλού- 
στευσης και ενημέρωσης της ασφαλιστικής νομοθεσίας 
καιτηςεναρμόνισήςτης με την κοινοτική νομοθεσία, καθώς 
και την ανάγκη διοικητικού εκσυγχρονισμού και συστημα¬ 
τοποίησης των γενικών διατάξεων που εφαρμόζονται στον 
τομέα της κοινωνικής ασφάλισης, αποφασίζουμε: 

Την συγκρότηση ομάδων εργασίας στη Γενική Γραμμα- 
τεία Κοινωνικών Ασφαλίσεων, για το συντονισμό, τη συλ¬ 
λογή, την επεξεργασία, τον εκσυγχρονισμό και την κωδι¬ 
κοποίηση της διοικητικής και ασφαλιστικής νομοθεσίας, 
ως εξής: 

Α. Συντονιστική Επιτροπή, η οποία έχει τον ρόλο του συ¬ 
ντονισμού των ομάδων εργασίας, διαμορφώνει τις κατευ¬ 
θύνσεις που θα κινηθούν οι ομάδες, επεξεργάζεται τις 
προτάσεις των ομάδων, προωθεί τις απαραίτητες ενέρ¬ 
γειες και εισηγείται τις ενδεχόμενες νομοθετικές ρυθμί¬ 
σεις. 

Η Συντονιστική Επιτροπή αποτελείται από τους: 

1. Δημήτριο Κωστόπουλο, Γενικό Γραμματέα της Γενι¬ 
κής Γραμματείας Κοινωνικών. Ασφαλίσεων, ως πρόεδρο. 

2. Νικόλαο Γερασίμου, Νομικό, Υποδιοικητή του ΙΚΑ, ως 
αντιπρόεδρο και μέλος. 

3. Γεώργιο Ψηλό, τ. Δ/ντή ΙΚΑ καιτ. Γενικό Δ/ντή ΤΕΒΕ, 
ως μέλος. 

4. Αλέξανδρο Μεταλληνό, Επίτιμο Γεν. Δ/ντή Γ.Γ.Κ.Α., 
συγγραφέα, ως μέλος. 

5. Χαράλαμπο Βοζίκη του Γεωργίου, Πρόεδρο Εφετών 
Διοικ. Δικαστηρίων επί τιμή, ως μέλος. 

6. Δημήτριο Μπούρλο, Δικηγόρο παρ’ Αρείω Πάγω, 
συγγραφέα, ως μέλος. 

7. Καλομοίρα Κατσομίτη, Γεν. Δ/ντρια Διοικητικής Υπο¬ 
στήριξης, ως μέλος. 


8. Άρτεμη Δεδούλη, Γεν. Δ/ντρια Κοινωνικής Ασφάλι¬ 
σης, ως μέλος. 

9. Μιχάλη Βαμβακά, Αναλογιστή στην Εθνική Αναλογι- 
στική Αρχή, ως μέλος. 

10. Αικατερίνη Γραμματίκα, Δ/ντρια Διοίκησης Γ.Γ.Κ.Α., 
ως μέλος. 

11. Βασιλική Φιλιππακοπούλου, Δ/ντρια Διοικητικής Ορ¬ 
γάνωσης Γ.Γ.Κ.Α., ως μέλος. 

12. Σοφία Μητσακάκη, Προϊσταμένη στη Δ/νση Διοικη¬ 
τικής Οργάνωσης, ως μέλος. 

13. Ψαρρό Στέλιο, Δ/ντη Προσωπικού ΙΚΑ, ως μέλος. 

14. Χρήστο Βλασσόπουλο, Νομικό, ειδικό στα ασφαλι¬ 
στικά θέματα, ως μέλος. 

15. Κυριακή Ζερβού, Νομικό, ειδικό στα ασφαλιστικά 
θέματα, ως μέλος. 

Η γραμματειακή υποστήριξη της Συντονιστικής Επιτρο¬ 
πής αποτελείται από τις: Δήμητρα Παντιέρη και Αμαλία 
Τζιαχρή, υπαλλήλους της Γ.Γ.Κ.Α. 

Β. Οι ομάδες εργασίας, όπως παρατίθενται κατωτέρω θα 
υποστηρίζονται από υποομάδες, τοέργοτων οποίων, καθώς 
και η σύνθεσή τους, θα προσδιοριστεί με νεώτερη απόφαση. 

I. Ομάδα εργασίας Γενικών Διατάξεων, η οποία αποτε- 
λείται από τους: 

1. Γεώργιο Ψηλό, ως πρόεδρο. 

2. Ανδρέα Ματθαίου, Διδάκτορα Νομικής, ως μέλος. 

3. Αλέξανδρο Μεταλληνό, ως μέλος. 

4. Βασιλική Φιλιππακοπούλου, ως μέλος. 

5. Δημήτρη Γατσώρη, Δ/ντή Ταμείου Επικ. Ασφάλισης 
Υπαλλήλων Εμπορίας Τροφίμων, ως μέλος. 

6. Παναγιώτη Λουκόπουλο, Δ/ντή ΙΚΑ, ως μέλος. 

7. Αντώνη Σπυρόπουλο, τ. Δ/ντή ΙΚΑ, ως μέλος. 

8. Μπαρμπαλιά Νικόλαο, υπάλληλο ΟΑΕΕ (ΤΑΕ), ως μέ¬ 
λος. 

9. Στίγκα Αλεξάνδρα, Νομικό, ειδικό σε θέματα ασφαλι¬ 
στικά, ως μέλος. 

Γραμματείς της επιτροπής ορίζονται οι Βαλεντίνο Πα- 
ντικίδη, Αγγελική Αντωνοπούλου και Αγγελική Καλλι- 
τσουνάκη, υπάλληλοι Γ.Γ.Κ.Α. 

Έργο της Ομάδας είναι η συλλογή και κωδικοποίηση 
των γενικών διατάξεων της ασφαλιστικής νομοθεσίας, η 
οποία είναι διάσπαρτη σε διάφορους νόμους και πρέπει 
να συγκεντρωθεί σε ενιαίο νομοθετικό πλαίσιο. 

II. Ομάδα νομοθεσίας ΙΚΑ, η οποία αποτελείται από 
τους: 

1. Νικόλαο Γερασίμου, Νομικό, Υποδιοικητή του ΙΚΑ, ως 
πρόεδρο. 

2. Δημήτριο Μπούρλο, ως μέλος 

3. Παναγιώτη Κωστούρο, τέως Δ/ντή ΙΚΑ, Σύμβουλο Δι- 
οικητού ΙΚΑ, ως μέλος. 

4. Άρτεμη Δεδούλη, ως μέλος. 

5. Αγγελική Μαραβέλη, Δ/ντρια Γ.Γ.Κ.Α., ως μέλος. 

6. Ζαφειρόπουλο Δημήτριο, υπάλληλο ΙΚΑ, ως μέλος. 

7. Ευφημία Πανδή, Δ/ντρια ΙΚΑ, ως μέλος. 

8. Ιωάννη Πουλογιάννη, τ. Δ/ντή ΙΚΑ, ως μέλος. 

9. Χαρίλαο Τυράκη, τ. Δ/ντή ΙΚΑ, ως μέλος. 

10. Χαράλαμπο Μπρισκόλα, Πάρεδρο Νομικού Συμβου¬ 
λίου του Κράτους, ως μέλος. 

Γραμματείς ορίζονται οι Ιωάννα Μπακαλάκου, Γεώρ¬ 
γιος Λουκής και Θεοδώρα Καραχρήστου, υπάλληλοι 
Γ.Γ.Κ.Α. 

Έργο της Ομάδας είναι η συλλογή και κωδικοποίηση 
των γενικών ασφαλιστικών διατάξεων του ΙΚΑ σε ενιαίο 
κείμενο. 

III. Ομάδα Κανονισμών του ΙΚΑ, αποτελούμενη από 
τους: 

1. Δημήτριο Μπούρλο, ως πρόεδρο. 

2. Νικόλαο Γερασίμου, Νομικό, Υποδιοικητή του ΙΚΑ, ως 
αντιπρόεδρο και μέλος. 

3. Νίκη Γιαννακοπούλου, Δ/ντρια Γ.Γ.Κ.Α., ως μέλος. 

4. Άρτεμη Πανάγου, Προϊσταμένη της Γ.Γ.Κ.Α., ως μέ¬ 
λος. 

5. Βαρβάρα Χατζηευσταθιάδου, Προϊσταμένη ΙΚΑ, ως 
μέλος. 

6. Σοφία Θεοδωρίδου, Δ/ντρια ΙΚΑ, ως μέλος. 

7. Φρειδερίκη Παπαδάκη, Προϊσταμένη ΙΚΑ, ως μέλος. 

8. Δέσποινα Πατούνα, Προϊσταμένη Γ.Γ.Κ.Α., ως μέλος. 

9. Μελπομένη Κωνσταντινοπούλου, Προϊσταμένη 
Γ.Γ.Κ.Α., ως μέλος. 

10. Κτενά Αικατερίνη, υπάλληλο ΙΚΑ, ως μέλος. 

11. Χαράλαμπο Μπρισκόλα, Πάρεδρο Νομικού Συμβου¬ 
λίου του Κράτους, ως μέλος. 

12. Μελέτη Μουστάκα, Λέκτορα Παντείου Πανεπιστημί¬ 
ου, ως μέλος. 

Γραμματείς ορίζονται οι Σταυρούλα Ηλιοπούλου, Αγγε¬ 
λική Χρήστου και Παρασκευή Τσάμη του Αθανασίου, 
υπάλληλοι Γ.Γ.Κ.Α. 

Έργο της Ομάδας είναι η συλλογή και κωδικοποίηση 
των ειδικών διατάξεων των κανονισμών του ΙΚΑ, Ασφάλι¬ 
σης, Παροχών. 

IV. Ομάδα Διοικητικής Οργάνωσης, η οποία αποτελείται 
από τους: 

1. Αλέξανδρο Μεταλληνό, ως πρόεδρο. 

2. Πέτρο Τσαντίλα, Δικηγόρο παρ’ Αρείω Πάγω, ως μέλος. 

3. Δημοσθένη Κουρέτα, Σύμβουλο Γ.Γ.Κ.Α., ως μέλος. 

4. Βασιλική Φιλιππακοπούλου, ως μέλος. 

5. Αικατερίνη Γραμματίκα, ως μέλος. 

6. Σοφία Μητσακάκη, ως μέλος. 

7. Νίκο Αλεξόπουλο, Δ/ντή Ταμ. Ασφάλισης Προσ/κού 
Ιονικής και Λαϊκής Τράπεζας, ως μέλος. 

8. Γεώργιο Μπαμπάτσικο, τ. Δ/ντή ΙΚΑ, ως μέλος. 

9. Άννα Ρίζου, Προϊσταμένη Γ.Γ.Κ.Α., ως μέλος. 

Γ ραμματείς ορίζονται οι Άννα Τσιτλακίδου, Σοφία Νικο¬ 
λάου και Μαρία Αγγελάρα, υπάλληλοι Γ.Γ.Κ.Α. 

Έργο της Ομάδας είναι συλλογή και κωδικοποίηση της 
διοικητικής νομοθεσίας, η οποία κρίνεται αναγκαία για 
την ομαλή και αποδοτική λειτουργία των οργάνων, που 
έχουν συγκροτηθεί και λειτουργούν στον χώρο της κοι¬ 
νωνικής ασφάλισης, όπως είναι το ΣΚΑ, τα Διοικητικά 
Συμβούλια και οι Κυβερνητικοί Επίτροποι των Ασφαλιστι¬ 
κών Οργανισμών και θα αποτελέσει οδηγό για τον εκσυγ¬ 
χρονισμό των οργανισμών των Φορέων Κοινωνικής 
Ασφάλισης, όπως απλούστευση διαδικασιών, σχέσεις 
Κράτους - Πολίτη κ.α. 

V. Ομάδα Οικονομικής Οργάνωσης, η οποία αποτελεί- 
ται από τους: 

1. Μιχάλη Βαμβακά, μέλος της Εθνικής Αναλογιστικής 
Αρχής, ως πρόεδρο. 

2. Δημήτριο Μπούρλο, ως μέλος. 

3. Καλομοίρα Κατσομίτη, ως μέλος. 

4. Γεώργιο Κωνσταντόπουλο, τ. Γ ενικό Δ/ντή ΙΚΑ, ως μέ¬ 
λος. 

5. Γεώργιο Μπάρα, Δ/ντή Δ/νσης Οικονομικού, ως μέ¬ 
λος. 

6. Στυλιανή Απέργη, Προϊσταμένη Γ.Γ.Κ.Α, ως μέλος. 

7. Νικόλαο Παπαδόπουλο, Προϊστάμενο Γ.Γ.Κ.Α., ως 
μέλος. 


8. Αλέξανδρο Παπαθεοδώρου, Προϊστάμενο Γ.Γ.Κ.Α., 
ως μέλος. 

9. Ιωάννη Βογιατζή, υπάλληλο Γ.Γ.Κ.Α., ως μέλος. 

10. Άννα Ρίζου, Προϊσταμένη Γ.Γ.Κ.Α., ως μέλος. 

11. Στίγκα Αλεξάνδρα, Νομικό, ειδικό στα ασφαλιστικά 
θέματα, ως μέλος. 

Γ ραμματείς ορίζονται οι Φωτεινή Μανιμάνη και Αγορή 
Ρόζου, υπάλληλοι Γ.Γ.Κ.Α.. 

Έργο της ομάδας η συλλογή και κωδικοποίηση της νο¬ 
μοθεσίας που αφορά την οικονομική και λογιστική λει¬ 
τουργία των Ασφαλιστικών Οργανισμών, με σκοπό την έκ¬ 
δοση Προεδρικών Διαταγμάτων για την οικονομική οργά¬ 
νωση τους και την αναμόρφωση του νομοθετικού 
πλαισίου για την αξιοποίηση της κινητής και ακίνητης πε¬ 
ριουσίας των φορέων κοινωνικής ασφάλισης. 

Οι Ομάδες Εργασίας θα συνεδριάζουν εντός και εκτός 
ωρών εργασίας. 

Τ ο έργο των ομάδων θα ολοκληρωθεί σε οκτώ (8) μήνες 
από την έναρξη των εργασιών τους, με δυνατότητα πα¬ 
ράτασης έξι (6) ακόμη μηνών. 

Η αμοιβή των Προέδρων και των μελώντων ομάδων, κα¬ 
θώς και των γραμματέων θα καθοριστεί με Κοινή Απόφα¬ 
ση των Υπουργών Οικονομίας και Οικονομικών και Απα¬ 
σχόλησης και Κοινωνικής Προστασίας και θα βαρύνει τον 
Λογαριασμό Βελτίωσης Κοινωνικής Ασφάλισης 
(Λ.Β.Κ.Α.). 

Με την παρούσα απόφαση εξουσιοδοτείται ο Γενικός 
Γραμματέας Κοινωνικών Ασφαλίσεων Δ. Κωστόπουλος 
για την έκδοση απόφασης, σχετικά με τον ορισμό των με¬ 
λών των Υποομάδων Εργασίας, υποβοηθητικών του πα¬ 
ρόντος έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2004 

Ο ΥΠΟΥΡΓΟΣ 

Π. ΠΑΝΑΓΙΩΤΟΠΟΥΛΟΣ 
-♦- 

Αριθ. Μ.8413.2/08/04 (4 ) 

Αναπροσαρμογή Πλοηγικών Δικαιωμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 4 παρ. 2α και άρθρο 20 του 
Ν. 3142/1955 «Περί Πλοηγικής Υπηρεσίας» (ΦΕΚ43 Α'). 

2. Τις διατάξεις των άρθρων 184, 186 και 187 του ΝΔ 
187/1973 «Περί Κώδικος Δημοσίου Ναυτικού Δικαίου» 
(ΦΕΚ261 Α'). 

3. Τις διατάξεις του άρθρου 31 του Ν. 1473/1984 «Με¬ 
ταρρυθμίσεις στην άμεση και έμμεση φορολογία και άλ¬ 
λες διατάξεις» ΦΕΚ127 Α') όπωςτροποποιήθηκε μετο άρ¬ 
θρο 42 του Ν. 2214/1994 «Αντικειμενικό σύστημα φορο¬ 
λογίας εισοδήματος και άλλες διατάξεις» (ΦΕΚ 75 Α'). 

4. Το ΠΔ 287/1991 «Πλοηγικά Δικαιώματα» (ΦΕΚ 102 Α'). 

5. Την υπ’ αριθμ. Μ.8413.2/01/04/28.1.2004 Κοινή 
Υπουργική Απόφαση των Υπουργών Οικονομίας και Οικο¬ 
νομικών και Εμπορικής Ναυτιλίας «Αναπροσαρμογή 
Πλοηγικών Δικαιωμάτων» (ΦΕΚ 211 Β'). 

6. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ 57 Α'). 

7. Το Π .Δ. 175/2002 «Οργανισμός Διάρθρωσης και Λει¬ 
τουργίας Γενικής Γραμματείας Λιμένων και Λιμενικής Πο¬ 
λιτικής» (ΦΕΚ 158 Α'). 

8. Την υπ’ αριθ. Μ.3432.4/01/02 απόφαση του Υπουρ¬ 
γού Εμπορικής Ναυτιλίας «Συγκρότηση Συμβουλίου 
Πλοηγικής Υπηρεσίας» (ΦΕΚ 58 Β'). 

9. Το υπ’ αριθμ. 28834/202/11.8.2004 έγγραφο του 
Υπουργείου Οικονομίας και Οικονομικών / Γενική Διεύ¬ 
θυνση Οικονομικής Πολιτικής/Διεύθυνση Μακροοικονο¬ 
μικής Ανάλυσης και Προβλέψεων / Τμήμα Τιμών και Εισο¬ 
δημάτων. 

10. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ 519 Β'). 

11. Την υπ’ αριθμ. 1890/2004 (θέμα 1 ον) γνωμοδότηση 
του «Συμβουλίου Πλοηγικής Υπηρεσίας»με την οποία ει- 
σηγείται την αύξηση των Πλοηγικών Δικαιωμάτων κατά 
5% από 1.9.2004 και 10% από 1.4.2005. 

12. Το γεγονός ότι από τις διατάξεις της Απόφασης αυ¬ 
τής δεν προκαλείται δαπάνη σε βάρος του Κρατικού προ¬ 
ϋπολογισμού, αποφασίζουμε: 

1. Αποδεχόμαστε την υπ’ αριθμ. 1890/2004 (θέμα Ιον), 
γνωμοδότηση του Συμβουλίου Πλοηγικής Υπηρεσίας και 
αναπροσαρμόζουμε τα Πλοηγικά Δικαιώματα που καθο¬ 
ρίζονται σήμερα με το ΠΔ 287/1991 και την υπ’ αριθμ. 
Μ.8413.2/01/04/28.1.2004 κοινή υπουργική απόφαση των 
Υπουργών Οικονομίας και Οικονομικών και Εμπορικής 
Ναυτιλίας. 

α. Τα τέλη θα υπολογίζονται σε μονάδες ολικής χωρητι¬ 
κότητας (Ο.Χ.) όπως έχουν καταμετρηθεί και αναγραφεί 
στα οικεία πιστοποιητικά καταμέτρησης σύμφωνα με 
τους κανόνες της Διεθνούς Σύμβασης 1969/ΤΟΝΝΑΟΕ 
ΟΟΝΥΕΝΤΙΟΝ. 


β. Τατέλητηςπαραγ. 1 του άρθρου 2του ΠΔ287/1991 
διαμορφώνονται ως εξής: 

Από 1.4.2005 

ΑΠΟ ΜΕΧΡΙ 

- 

500 Ο.Χ 

ευρώ 29,88 

32,87 

501 

1.000 

39,73 

43,71 

1.001 

2.000 

69,63 

76,59 

2.001 

3.500 

114,80 

126,28 

3.501 

5.000 

159,97 

175,96 

5.001 

7.000 

199,70 

219,67 

7.001 

10.000 

244,53 

268,99 

10.001 

15.000 

289,37 

318,31 

15.001 

20.000 

338,95 

372,85 


Πλοία άνω των 20.000 (Ο.Χ.) καταβάλλουν για το επι- 
πλέοντμήμα της χωρητικότητάς τους το ποσόντων 49,93 
ευρώ και από 1.4.2005 το ποσόν των 54,92 ευρώ ανά 
10.000 (Ο.Χ.) Τμήμα της κλίμακαςτων 10.000 (Ο.Χ.) λογί¬ 
ζεται για τον υπολογισμό των δικαιωμάτων ως πλήρη βαθ¬ 
μίδα. 

γ. Στηνπαρ. 2του άρθρου 3του ΠΔ287/1991 στα πλοία 
που καταβάλλουν πλοηγικά δικαιώματα μειωμένα κατά 
50%, προστίθενται τα πλοία που καταπλέουν για παράδο¬ 
ση πετρελαιοειδών αποβλήτων (310Ρ3). 

δ. Τατέλητηςπαραγ. 1 του άρθρου 5του Π.Δ. 287/1991 
διαμορφώνονται ως εξής: 


Πλοία που προσδένονται σε εγκαταστάσεις ξηράς κα¬ 
ταβάλλουν τέλη πρόσδεσης ως κάτωθι: 


Από 1-4-2005 


Χωρητικότητα πλοίου σε 

Τέλη Δεσί- 

Τέλη 

Τέλη 

Τέλη Λυσί 

μονάδες ο.χ 

ματος 

Λυσίματος 

Δεσίματος 

μαιος 

Μέχρι 1.000 0.Χ. 

10,19 

4,76 

11,20 

5,23 

1.001 μέχρι 5.000 “ 

20,03 

7,48 

22,04 

8,22 

5.001 μέχρι 10.000 " 

29,88 

10,19 

32,87 

11,20 


Τα άνω των 10.000 ο.χτέλη δεσίματος - λυσίματος δια¬ 
μορφώνονται στο ποσόν των 10,19 ευρώ και 4,76 ευρώ 
αντίστοιχα ανά 10.000 (Ο.Χ.) και από 1.4.2005 στο ποσο¬ 
στό των 11,20 ευρώ και 5,23 ευρώ αντίστοιχα ανά 10.000 
(Ο.Χ.) Κλάσμα της κλίμακας αυτής λογίζεται ως πλήρης 
βαθμίδα. 

Εφ’ όσον τα πλοία εξασφαλίζονται σε ναύδετα τα ανω¬ 
τέρω τέλη διπλασιάζονται. 

ε. Τατέλητηςπαρ.1 του άρθρου 6του ΠΔ287/1991 δια¬ 
μορφώνονται ως εξής: 

Η πλοήγηση κατά διαδρομή είναι δυνατή με έγκριση του 
οικείου Λιμενάρχη. Γι'αυτή καταβάλλεται επιπλέον των 
κανονικών πλοηγικών δικαιωμάτων δύο (2) λεπτά του ευ¬ 
ρώ και από 1.4. 2005 τρία (3) λεπτά του ευρώ κατά μονά¬ 
δα (Ο.Χ.). 

στ. Τα τέλη της παρ.2 του άρθρου 6 του ΠΔ 287/1991 
διαμορφώνονται ως εξής: 

Εάν η πλοήγηση κατά διαδρομή υπερβαίνει τα δέκα (10) 
μίλια καταβάλλονται για κάθε επιπλέον μίλι ένα (1) λεπτό 
του ευρώ και από 1.4.2005 (2) λεπτά του ευρώ κατά μο¬ 
νάδα (Ο.Χ.) επιπλέον εκείνων που καθορίζει η παρ. 1 του 
άρθρου 6. 

ζ. Τατέλητηςπαραγ. 3του άρθρου 6του Π.Δ. 287/1991 
διαμορφώνονται ως εξής: 

Τα δικαιώματα πλοήγησης κατά διαδρομή δεν μπορεί 
σε καμιά περίπτωση να είναι λιγότερο των 84,90 ευρώ και 
93,39 ευρώ από 1.4.2005, ούτε περισσότερα των 289,37 
ευρώ και 318,31 ευρώ από 1.4.2005. 

η. Τατέλητηςπαραγ. 1 του άρθρου 7του ΠΔ287/1991 
διαμορφώνονται ως εξής: 

Για απασχόληση του Πλοηγού πέραν της μιας ώρας 
από την επιβίβασή του στο πλοίο που πλοηγήθηκε οφεί¬ 
λονται δικαιώματα υπερωρίας που ορίζονται σε 29,88 ευ¬ 
ρώ και από 1.4.2005 σε 32,87 ευρώ για κάθε ώρα ή κλά¬ 
σμα αυτής. 

θ. Τατέλητηςπαραγ. 1 του άρθρου ΙΟτου ΠΔ287/1991 
διαμορφώνονται ως εξής: 

Τα Πλοηγικά Δικαιώματα σε καμιά περίπτωση δεν είναι 
μικρότερα των 29,88 ευρώ και 32,87 ευρώ από 1.4.2005. 

Και τα τέλη της παραγ. 5 του ιδίου άρθρου διαμορφώ¬ 
νονται ως εξής: 

Τα Ελληνικά πολεμικά και βοηθητικά πλοία του Πολεμι¬ 
κού Ναυτικού ή τα αλλοδαπά πολεμικά και βοηθητικά 
πλοία που απαλλάσσονται για λόγους αμοιβαιότητας αν 
πλοηγηθούν με αίτησή τους καταβάλλουν Πλοηγικά Δι¬ 
καιώματα που ανέρχονται σε τρία (3) λεπτά του ευρώ και 
τέσσερα (4) λεπτά από 1.4.2005 κατά τόνο εκτοπίσματος 
χωρίς να υποχρεούνται στην καταβολή των τελών του άρ¬ 
θρου 5. 

ι. Τα πλοία που εφοδιάζουν άλλα πλοία με καύσιμα και 
εκτελούν πλόες εντός του ιδίου κόλπου θα καταβάλλουν 
Πλοηγικά Δικαιώματα για μια κίνηση (ανά κυκλικό ταξίδι) 
ανεξαρτήτως του αριθμού μεθορμίσεων. 

2. Η ισχύς της παρούσας Απόφασης ισχύει δέκα (10) 
ημέρες από της δημοσίευσής της στην Εφημερίδα της 
Κυβερνήσεως. 

3. Από την ημερομηνία εφαρμογής της παρούσης παύ¬ 
ει να ισχύει η υπ’ αριθμ. κοινή υπουργική απόφαση Μ 
8413.2/01/04/28.1.2004 (ΦΕΚ 211 Β). 

Η απόφαση αυτή να κοινοποιηθεί για εκτέλεση και να 
δημοσιευθεί στην Εφημερίδα της Κυβερνήσεως. 

Πειραιάς, 22 Οκτωβρίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

-♦- 

Αριθ. 234/253 ( 5 ) 

Αναπλήρωση Δ/ντος Συμβούλου ΟΣΚ Α.Ε. 

Ο ΠΡΟΕΔΡΟΣ ΤΟΥ Δ.Σ. ΤΟΥ ΟΣΚ Α.Ε. 

Έχοντας υπόψη: 

1. Το Π.Δ. 414/1998 «Μετατροπή του ΟΣΚ σε Ανώνυμη 
Εταιρεία και έγκριση του καταστατικού της (ΦΕΚ 291/Α). 

2. Την από 24.3.2004 αίτηση παραίτησης του Δ/ντος 
Συμβούλου, Μπαλτά Εμμανουήλ. 

3. Τις διατάξεις του Ν. 2733/1999, άρθρο 21, παραγρ. 5. 

4. Την υπ’ αριθμ. 234/253/2.4.2004 απόφαση του Δ.Σ. 
της ΟΣΚ Α.Ε. 

5. Την υπ’ αριθμ. 98858/ΣΤ1/20.9.2004 κοινή υπουργική 
απόφαση των Υπουργών Οικονομίας και Οικονομικών και 
Εθνικής Παιδείας και Θρησκευμάτων (ΦΕΚ 1460/τ. Β'/ 
22.9.2004 Αντικατάσταση Προέδρου Δ.Σ. ΟΣΚΑ.Ε.). 

Αποφασίζει τη δημοσίευση σε ΦΕΚ της υπ’ αριθμ. 
234/253/2.4.2004 απόφασης του Δ.Σ. της ΟΣΚ Α.Ε. η 
οποία έχει ως εξής: 

«ΤοΔΣτης ΟΣΚΑ.Ε. βρισκόμενο σε νόμιμη σύνθεση και με 
βάση την ισχύουσα νομοθεσία αναθέτει ομόφωνα καθήκο¬ 
ντα αναπλήρωσης Δ/ντος Συμβούλου στον αναπληρωτή του 
παραιτηθέντος την 24.3.2004 τ. Δ/ντος Συμβούλου Εμμα¬ 
νουήλ Μπαλτά, Γενικό Δ/ντή Ανάπτυξης Μ. Αράπη Σπανό. 

Η άσκηση των καθηκόντων θα είναι προσωρινή μέχρι 
την επιλογή του Δ/ντος Συμβούλου». 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2004 
Ο Πρόεδρος 

ΘΕΟΔΩΡΟΣ ΚΑΡΛΑΥΤΗΣ 

-♦- 

Αριθ. 252/255 ( 6 ) 

Αναπλήρωση Δ/ντος Συμβούλου ΟΣΚΑ.Ε. 

Ο ΠΡΟΕΔΡΟΣ ΤΟΥ Δ.Σ. ΤΟΥ ΟΣΚΑ.Ε. 

Έχοντας υπόψη: 

1. Το Π.Δ. 414/1998 «Μετατροπή του ΟΣΚ σε Ανώνυμη 
Εταιρεία και έγκριση του καταστατικού της (ΦΕΚ291/Α)». 

2. Την αίτηση παραίτησης του ασκούντος καθήκοντα 
αναπλήρωσης Δ/ντος Συμβούλου Εμμανουήλ Αράπη- 
Σπανού. 

3. Τις διατάξεις του Ν. 2733/1999, άρθρο 21, παραγρ. 5. 

4. Την υπ’ αριθμ. 98858/ΣΤ1/20.9.2004 κοινή υπουργική 
απόφαση των Υπουργών Οικονομίας και Οικονομικών και 
Εθνικής Παιδείας και Θρησκευμάτων (ΦΕΚ 1460/τ. Β7 
22.9.2004 Αντικατάσταση Προέδρου Δ.Σ. ΟΣΚΑ.Ε.). 

5. Την υπ’ αριθμ. 252/255/27.4.2004 απόφαση του Δ.Σ. 
της ΟΣΚΑ.Ε. 

Αποφασίζει τη δημοσίευση σε ΦΕΚ της υπ’ αριθμ. 252/ 
255/27.4.2004 απόφασης του Δ.Σ. της ΟΣΚ Α.Ε. η οποία 
έχει ως εξής: 

Το Δ.Σ. της ΟΣΚ Α.Ε. αποφασίζει ομόφωνα: 

1. Αποδέχεται την παραίτηση του Αναπληρωτή Δ/ντος 
Συμβούλου Μ. Αράπη-Σπανού και τον ευχαριστεί για τη 
μέχρι σήμερα άσκησή των. 

2. Αναθέτει καθήκοντα Δ/ντος Συμβούλου στον Πρόε¬ 
δρο της ΟΣΚΑ.Ε. Παναγιώτη Αλεξ. Παταργιά, σύμφωνα 
με το Ν. 2733/1999, άρθρο 21, παραγρ. 5. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2004 
Ο Πρόεδρος 

ΘΕΟΔΩΡΟΣ ΚΑΡΛΑΥΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




